**SREDNJA STRUKOVNA ŠKOLA**

**BANA JOSIPA JELAČIĆA**

**SINJ**

Klasa:003-06/18-02/8

Urbroj:2175-28-01-18-1

U Sinju, 14.studenog 2018.

**Z A P I S N I K**

**sa** **9**. **sjednice Školskog odbora**

Nazočni  članovi: Gordana Blažević, predstavnik Nastavničkog vijeća , Ivica Borić (predstavnik  Nastavničkog vijeća), Goran Batarelo (predstavnik svih zaposlenika) , ,Anamarija Doljanin , Neven Filipović-Grčić i Ivan Bugarin (predstavnici Osnivača)

Ostali nazočni po službenoj dužnosti: ravnatelj Boris Grčić-Rako, tajnica Milidina Mić

Nije nazočan: Damir Kovačević (predstavnik Vijeća roditelja)

Predsjednica Školskog odbora Gordana Blažević pozdravlja  nazočne.

Utvrđuje kako je sjednici nazočan gospodin Ivan Bugarin imenovan Rješenjem Županije splitsko –dalmatinske kao Osnivača te se njegov mandat verificira sa zakašnjenjem.

Potvrđuje se kvorum za donošenje pravovaljanih odluka i otvara 9. Sjednicu te predlaže izmjena dnevnog reda po prijedlogu Ivice Borića u odnosu na predloženi  dnevni red iz poziva.

Ivica Borić predlaže da se u dnevni red pod točkom 3.uvrsti :Inicijativa za uvođenje novog zanimanja u školi i to Hotelijersko turistički tehničar kao četverogodišnje zanimanje a sadašnja točka 3.postaje točka 4. u dnevnom redu

Pristupa se glasovanju.

Promjena dnevnog reda jednoglasno usvojena te glasi:

1.Verifikacija zapisnika osme sjednice Školskog odbora

2.Izbor po Natječaju -nastavnici

3.Inicijativa za uvođenje novog zanimanja u školi-HTT

4.Prijedlozi i mišljenja

**Ad 1.**

**Verifikacija zapisnika osme sjednice Školskog odbora**

Predsjednica Školskog odbora Gordana Blažević je pozvala  članove Školskog odbora da se izjasne ukoliko imaju primjedbe na zapisnik ili imaju unijeti izmjene ili dopune u zapisnik 8. sjednice školskog odbora kojeg su kroz poziv imali na uvid.

Otvara se rasprava.

Predsjednica smatra da se o svim zaključcima sjednica Školskog odbora mora utvrditi i realizacija istih jer do sada nije sve napravljeno ali se utvrđuje kako slijedi.

Pita tajnicu je li se doznalo može li Županija sufinacirati razne posjete učenika što je gospodin Filipović prošli put pitao.

Tajnica ističe da jeu telefonskom razgovoru samo utvrdila kako o rebalansu županijskih sredstava nije ništa pozitivno doznala a pisano nije traženo očitovanje ali nije problem iza ove sjednice i to poslati pa da vidimo.

Po zaključku sa prethodne sjednice nabavljen je razglas koji je već bio u funkciji za Dane kruha i plodova zemlje.

Neven Filipović-Grčić pita je li netko zadužen za taj razglas jer za vrijeme njegovog rada u školi ima loše iskustvo u situacijama kada za materijalna sredstva nitko nije zadužen

Ravnatelj kaže kao se u ovoj školi sve zadužuje pisanim putem po osobama -prostorijama gdje se nalaze osnovna sredstva.

Goran Batarelo napominje kako su svi u ugostiteljskim kabinetima zaduženi s osnovnim i sitnim inventarom

i treba ih uvijek pravdati.

Tajnica kaže da je razglas smješen u knižnici i primopredaju preuzela Branka Vlastelica,školska knjižničarka koja će ga davati na služenje uz zapisnik.

Tajnica u svezi zaključaka Školskog odbora izvješćuje kako je Škola izradila „Suglasnost za korištenje osobnih podataka učenika za sudjelovanje u aktivnostima i događanjima iz Kurikuluma škole“ isti su razrednici predali roditeljima i prikupili u pedagošku dokumentaciju škole.

Također ,na prošloj sjednici Školski odbor je izvješćen kako je Škola Osnivaču uputila dopis u svezi zahtjeva za slušnost na zemljištu škole od strane Vodovoda i dobila odgovor.

Tajnica čita očitovanje Osnivača koje je u privitku i sastavni dio ovog zapisnika.

Ravnatelj ističe kako se nezna tko bi tražio dozvolu jer se tri škole nisu međusobno podijelile.

Goran Batarelo napominje kako bi sad možda bila prilika za dobiti sve dozvole-legalizaciju koju nemamao.

Ravnatelj ističe da je pitanje može li se išta sada raditi na legalizacijiod strane županije.

Tajnica kaže kako ovaj predmet nema nikakve veze sa tim zahtjevima.

Gospodin Bugarin napominje kako je Vodovod prosiljedio na sve tri škole dokumentaciju kao i Grad Sinj te je Županija upoznata.

Tajnica se poziva na očitovanje Osnivača u kojem točno stoji da će „o zasnivanju prava slušnosti Župan i predlagatelj zaključuju ugovor kojim uređuju međusobno pravo i obveze“

Ravnatelj je mišljenja da bi možda bilo najbolje odraditi izvlaštenje ali i tako će Županija i sudionici projekta o tome se dogovoriti pa je ovo samo informacija“

Primjedbi na zapisnik 8.sjednice nema pristupa se usvajanju.

Zapisnik se daje na glasovanje

**ZAKLJUČAK**

**Školski odbor jednoglasno je usvojio zapisnik 8. sjednice .**

**-----------------------------------------------------------------------------------------------------------------**

**Ad 2.**

**Izbor po Natječaju -nastavnici**

Tajnica utvrđuje kako je Natječaj temeljem zakonskih odredbi objavljen na Zavodu za zapošljavanje /web stranica i oglasna ploča/ te na web stranici i oglasnoj ploči Škole.

Svi dokumenti natječaja su sastavni dio ovog zapisnika.

Ravnatelj je zatražio Suglasnost za izbor kandidata i zasnivanje radnog odnosa koji je u privitku te sastavni dio ovog zapisnika a članovi Školskog odbora imaju i tabele prijava sa podacima kandidata natječaja.

Svi dokumenti kandidata koji su se prijavili na raspolaganju su za pregledavanje

**AD. 1. iz Natječaja je Engleski jezik za 4 sata nastave** tjedno na neodređeno vrijeme.

Prijedlog ravnatelja je Edvard Efendić prof.engleskog jezika koji već godinama radi na određeno vrijeme i u ovom mjesecu će polagati stručni ispit.

Predsjednica napominje kako kolega već dugo nije položio stručni ispit.

Tajnica čita odredbe čl.105.Zakona o odgoju i obrazovanju u osnovnoj i srednjoj školi kao odredbe koje smo dužni poštivati te odredbe čl.109.istog zakona koji se doslovno odnosi na kandidata Edvarda Efendića.

Goran Batarelo kaže da je on onda kod nas pripravnik,tko mu je mentor i siguran sam da mu nitko nije bio na satu.

Tajnica ističe kako Edvard Efendić nije kod nas pripravnik jer je pripravnički staž odradio bez kojeg nebi mogao prijaviti stručni ispit ali to su dokumenti za Agenciju za odgoj i obrazovanje.

Obveza je Škole u ugovoru o radu uglaviti rok od godine dana za polaganje stručnog ispita u protivnom prvim danom isteka roka ide otkaz ugovora o radu.

Ravnatelj ističe kako je s kolegom Efendićem i osobno popričao.

Predsjednica kaže možda mu ovaj izbor bude opomena i poticaj.

Pristupa se glasovanju .

Jednoglasno se prihvaća Edvard Efendić za sklapanje Ugovora o radu po natječaju uz klauzulu o obvezi polaganja stručnog ispita.

**AD.2 iz Natječaja je Povijest za 4 sata nastave** radi zamjene za bolovanje-rodiljni dopust Marijane Grgat.

najdulje do 30.06.2019.

Tajnica napominje radi vanjskih članova kako je datum definiran po naputku resornog ministarstva jer se na određeno ne plaća ljeto.

Predsjednica kaže kako je ta informacija već od ranije poznata.

Prijedlog ravnatelja je Bernard Dukić,prof.povijesti koji je te sate radio i do sada odnosno do 30.06.2018. te uz prekid ljeta radi u ovoj školskoj godini.

Pristupa se glasovanju.

Jednoglasno se prihvaća Bernard Dukić,prof. za sklapanje Ugovora o radu po natječaju

**AD.3. iz Natječaja su Tehnološke vježbe kozmetičara za 3 sata nastave**  tjedno na neodređeno vrijeme.

**Nema kandidata koji zadovoljavaju uvjete natječaja.**

Predsjednica traži da se razmotre uvjeti raspisanog natječaja jer smatra da su uvjeti natječaja pogrešno raspisani te članovima Školskog odbora osobno dijeli pisani e-mail koji je jedna od prijavljenih kandidata gđa Želja Vuko dobila privatnim putem **kao mišljenje** i dostavila predsjednici Školskog odbora a ne ravnatelju škole .

Predsjednica se poziva na to da je u natječaju navedeno VSS iz područja kemije i majstor kozmetičar

što nije pravilno jer ne treba stajati majstor kozmetičar .Tvrdi da sati i tako pripadaju Željki Vuko koja ih je radila ranijih godina a ove šk.godine su dodijeljeni Ani Roguljić.

Tajnica traži da se u zapisniku evidentira kako je ovo neprimjereno za Školski odbor,konstatira kako je natječaj raspisan po Pravilniku o stručnoj spremi i pedagoško-psihološkom obrazovanju nastavnika u srednjem školstvu te izlazi sa sjednice i odlazi po citirani Pravilnik.

Po povratku tajnice na sjednicu utvrđuje se da tajnica i predsjednica Školskog odbora isti dokument isčitavaju na drugačiji način.

Nastavlja se otvorena rasprava .

Ravnatelj kaže kako nije problem da se zatraži i očitovanje-tumačenje sa ovlaštenih adresa u svezi uvjeta za stručnu spremu koja je neophodna za izvođenje nastavnog predmeta po natječaju za kozmetičare.

Tajnica predlaže da Školski odbor riješi natječaj i konstatira da postoje dvije mogućnosti:

1.Poništiti javno natječaj (postupkom kao što je i raspisan) uz obrazloženje poništavanja a odgovornost

preuzima predlagatelj i ravnatelj

2.Donese odluku u svezi natječaja tj. ravnateljeva prijedloga za izbor Ane Roguljić i to na pet mjeseci jer

nitko od prijavljenih kandidata ne zadovoljava uvjete iz natječaja te se za pet mjeseci mora isti ponoviti.

Oba prijavljena kandidata imaju VSS iz područja kemije,nisu majstori kozmetičari i pravo je ravnatelja

birati kandidata a Školski odbor može dati ili ne dati suglasnost na izbor kandidata.

Predsjednica i dalje inzistira na tome da se uvaži e-mail koji je podijelila članovima Školskog odbora i sate dodijeli Željki Vuko jer su to **njeni sati** i kaže da je navedeno samo osobni stav tajnice koji ona tako tumači a ne pravni propis a osobno predsjednica hoće da sve bude po zakonu pravo i pošteno.

Tajnica traži da napusti sjednicu jer očito nema što drugo reči a ne mora slušati ovakav nastup predsjednice Upravnog tijela škole , ostaje pri tvrdnji da je natječaj raspisan po ranije citiranom Pravilniku i da je pravo ravnatelja na izbor kandidata po ovom natječaju.Sve nadalje se može utvrđivati zakonskim putem.

Predsjednica ili bilo tko može prijaviti,tužiti školu,ravnatelja bilo koga i tražiti svoju „pravdu“.

Gospodin Ivan Bugarin prekida raspravu na način što predsjednici napominje kako je uzurpirala sat vremena u dijalogu s tajnicom i da maltretira ostale članove protežirajući jednog od kandidata natječaja te smatra da je ovo sve što inzistira isključivo naklonjenost jednom kandidatu Željki Vuko.Traži da predsjednica obrazloži zašto bi izabrani kandidat morala biti Željka Vuko a ne Ana Roguljić ,je li to predsjednici znači da polaže pravo na neke poslove koje je nekada Željka Vuko radila.

Ističe nadalje kako je osobno i do sada bio član drugih školskih odbora i ovo je neprimjereno a osobno podržava prijedlog ravnatelja i traži objašnjenje zašto Ana Roguljić ne može ovo nastaviti raditi ako radi sada.

Predsjednica se gosp.Bugarinu obraća kako je nestrpljiv,tek je došao na sjednicu ovog Školskog odbora a već ovako reagira jer i ona radi od jutra pa i dalje radi svoj posao savjesno a njeno mišljenje je da su to sati koje je Željka Vuko trebala dobiti na neodređeno jer postoji zapisnik prosvjetnog inspektora bez Rješenja.

Bugarin traži da se ova točka završi jer daljni ovakav tok je neprimjeren.

Tajnica tvrdi da je inspektor odradio što je trebao gđa.Željka je dobila nastavni predmet Poznavanje robe na neodređeno a zahvaljujući stanju u Aktivu osobnih usluga i preraspodjeli predmeta unutar njega te Ugovora o radu Vinke Župić i Tereze Delije koji je ravnatelj dozvolio imamo nesređeno stanje u stručnoj zastupljenosti nastave unutar Aktiva osobnih usluga u zanimanju kozmetičar,frizer iz različitih razloga.Sadašnje stanje je rezultat odlaska Branke Levantin ,stručnog učitelja frizera u mirovinu a Vinka Župić,VŠS ing.tehnolog i Tereza Delija ,dipl.ing poljoprivrede su u međuvremenu završile za frizera majstora i preuzele određene sate te koriste stečeno pravo pa je nastala preraspodjela sati koju je ravnatelj dozvolio bez promjene ugovora o radu nastavnika.

Zakonsko pravo je ravnatelja da bira kandidate po natječaju te molim da se izjasnite jer ovakav razgovor je gubljenje vremena članova Školskog odbora .

Goran Batarelo ističe kako i on misli da treba glasovati radi izbora po natječaju i prihvača ravnateljev prijedlog a sve ostalo neka škola istražuje jer se i tako natječaj mora ponoviti.

Pristupa se glasovanju za prijedlog ravnatelja za izbor kandidata Ane Roguljić ne na neodređeno nego na zakonskih pet mjeseci pa ponoviti natječaj.

\*\*\*za prijedlog ravnatelja 4 /četiri / člana i 2/dva/ suzdržana.

**Tajnica utvrđuje da je prijedlog ravnatelja prihvaćen većinom glasova.**

Predsjednica traži da promijeni svoje očitovanje iz suzdržana u protiv.

**Tajnica utvrđuje 4 za,1 protiv i 1 suzdržan čime se ništa ne mijenja u odnosu na prethodno glasovanje.**

AD**.4.iz Natječaja Pravna grupa predmeta za 8 sati nastave** tjedno kao zamjena za Miu Bitunjac Putnik

najkasnije do 30.06.2018.

Prijedlog ravnatelja je Zorana Mađor Božinović,dipl.pravnica koja te sate radi od početka školske godine.

Pristupa se glasovanju.

Jednoglasno se prihvaća Zorana Mađor Božinović,dipl.pravnica za sklapanje Ugovora o radu po natječaju .

**ZAKLJUČAK**

**Školski odbor je donio odluku o davanju suglasnosti ravnatelju na izbor kandidata po natječaju.**

**Ad 3.**

Inicijativa za uvođenje novog zanimanja u školi-HTT

Ivica Borić upoznaje Školski odbor kako je održano Nastavničko vijeće u svezi prijedloga uvođenja četverogodišnjeg zanimanja Hotelijersko turistički tehničar ali se nisu usuglasili već je odlučeno da se formira Povjerenstvo za to pitanje a članovi su predsjednici Aktiva u Školi.Povjerenstvo se sastalo ali također nije imalo

usuglašena stav pa se dogovorilo da se u školi provede referendum.

Ravnatelj napominje koliko sve do sada podržava ali ispravno bi bilo kako treba pitati Grad Sinj a i Županiju kao osnivača koji mora potvrditi kvote upisa za stavove radi ovog pitanja.

Tajnica ističe da je Ivici Boriću već predala što je do 31.12.2018. potrebno odraditi a da se uopće proslijedi zahtjev za verifikaciju novog zanimanja u resorno ministarstvo.

Neophodne su analize kadrovskih mogućnosti škole /tu postoji zabrana zapošljavanja u javnim službama/,materijalni uvjeti te način financiranja.

Pitanje je što je od analiza napravljeno jer do mene nisu došli ti podaci.

Ivica Borić kaže kako ta analiza nije napravljena i da škola to napravi.

Tajnica pita tko će to raditi.

Predsjednica kaže tajnica a i tako se zna da te podatke ima i pedagog.

Tajnica isključivo napominje kako neće raditi tu analizu pored svojih poslova jer inicijativu ne pokreće

ravnatelj niti Nastravničko vijeće.

U načelu nemam ništa protiv ovih poslova ,odradite što morate i idemo dalje.

Ravnatelj ističe da te analize neće tražiti ni da radi pedagog već inicijatori će se potruditi a škola za sve informacije je tu.

Tajnica predlaže da se provede anketa u Nastavničkom vijeću ne referendum koji nije za ovakve situacije,

Pitanja u anketi sastavite,donesite meni pa ćemo umnožiti koliko ima članova Nastavničkog vijeća pa ćete onda dalje.Prevelik je to posao a može se desiti nepotreban jer u branši turizma i ugostiteljstva imamo Hotelijersko turističkog komercijalistu a učenika iz osnovne škole sve manje.

Ivica Borić preuzima na sebe sve ispitati,provjeriti s tajnicom potrebno i provesti anketu.

**ZAKLJUČAK**

Školski odbor u ovoj fazi nema obvezu donošenja odluka.

**Ad 4.**

**Prijedlozi i mišljenja**

Ivica Borić ističe kako je više nastavnika uključeno u projekte „ETWINN“ pa je potrebno popuniti Upitnik te

Je mišljenja da ravnatelj to dozvoli.

Ravnatelj pita ima li Škola kakvih obveza.

Nema obveza kaže ravnatelj ali ne možemo bez dozvole škole dalje u tim vrstama projekata.

Osim toga moramo imati u veljači Dane sigurnosti interneta.

Tajnica kaže kako stvarno nije upoznata s tim obvezama ali kod određivanja sigurnosnih dana pa i

Primjene zaštite podataka i sigurnosnih uvjeta predlaže da se javimo firmi AP Split čije usluge koriste za takve i slične stvari i druge škole.

Tim više što imamo ugovor sa tom firmom za računovodstvene programe javnog sektora.

Ravnatelj nema ništa protiv do veljače će se utvrditi točno što nam treba.

**Uz ugodan razgovor sjednica zaključena**

**Zapisničar: Predsjednica šk.odbora:**

Milidina Mić, Gordana Blažević,prof.

tajnica škole i osoba za informiranje \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_